13 beseer in Texas-skietery | Maroela Media
13 beseer in Texas-skietery
Skermgreep uit Twitter-video
Minstens 13 persone is beseer toe skote Saterdag in die vroeë oggendure in Austin, Texas, gevuur is. Owerhede is nog steeds op soek na 'n verdagte.
Polisiebeamptes het gesê hulle het omstreeks 01:30 reageer op berigte van verskeie skote in Austin. "Dertien slagoffers het skietwonde opgedoen of is beseer en 'n verdagte(s) is nog nie aangekeer nie," lui 'n verklaring van die stad se polisiedepartement.
"Ons beamptes het baie vinnig reageer,' het Joseph Chacon, tussentydse polisiehoof van Austin, tydens 'n perskonferensie gesê. "Hulle kon dadelik talle van dié pasiënte help met behandeling wat hul lewens gered het."
Twee van die slagoffers is in 'n kritieke toestand. Elf van die persone is stabiel.
Die polisie sê hulle het 'n beskrywing van die verdagte, maar dit is nog nie duidelik of meer as een persoon betrokke was nie. Hulle het ook gesê dit wil voorkom of die skietery 'n geïsoleerde voorval was. Die ondersoek duur egter voort.
Die skietery het plaasgevind in 'n besige gebied met talle kroeë en restaurante.
Talle geraak terwyl Swazi Spa-hotelle gesluit bly
Daar is Texas is jy soos 'n perd met oogklappe. Jy se niks, en jy kyk net voor jou. Daar mag die burgers nou "open carry" en elke tweede ou of vrou het 'n geweer aan die sy.